মাত্র ৩.৫০ লাখেই গাড়ি! স্বপ্ন পূরণ হচ্ছে মধ্যবিত্তের

ওয়েব ডেস্ক : গাড়ি কেনার ইচ্ছে কার না আছে। অনেকে সেই স্বপ্ন পূরণ করতে পারেন। অনেকে আবার সেই স্বপ্ন নিয়েই থেকে যান। কিন্তু, একদম কম দামেই আপনি গাড়ি (Car) কিনতে পারবেন। ভারতীয় অটোমোবাইল বাজারে তেমনই একটি গাড়ি রয়েছে মারুতি সুজুকির (Maruti Suzuki)। যা মধ্যবিত্তের স্বপ্ন পূরণ করছে।

সুজুকি কম্পানির সেই গাড়ির নাম হল ‘এস-প্রেসো’ (S-Presso)। এটিকে একটি মাইক্রো এসইউভিও বলা হয়ে থাকে। মাসকিউলার ডিজাইনের এই গাড়িটির দাম শুরু হচ্ছে ৩.৫০ লক্ষ টাকা থেকে। টপ-এন্ড মডেলের দাম হতে পারে ৫.২৫ লক্ষ টাকা। আর এই গাড়িটি শহরের যে কোনও রাস্তায় চলাচলের উপযুক্ত। আর এটি একটি আদর্শ ও সাশ্রয়ী বাহন হিসেবে পরিচিতি পেয়েছে।

আরও খবর : বছরে ১৩ বার রিচার্জের দিন শেষ, টেলিকম সংস্থাগুলির কারসাজি রুখতে কড়া নির্দেশ সরকারের

দেখে নেওয়া যাক গাড়িতে কী কী স্পেশ্যালিটি রয়েছে..

‘এস-প্রেসো’ (S-Presso) এই গাড়িটিতে রয়েছে ১.০ লিটারের শক্তিশালী কে১০সি ডুয়ালজেট ইঞ্জিন। আর এই ইঞ্জিন ৬৬ বিএইচপি ও ৮৯ এনএম টর্ক জেনারেট করতে সক্ষম। এছাড়া ৫-স্পিড ম্যানুয়াল এবং অটোম্যাটিক গিয়ারবক্সও রয়েছে। পেট্রলে ২৫.৩০ কিলোমিটার মাইলেজ দেয় গাড়িটি। সিএনজি ভ্যারিয়েন্টের ক্ষেত্রে প্রতি কেজিতে ৩২.৭৩ কিমি মাইলেজ দিতে সক্ষম।

এছাড়া এই গাড়িতে ৭-ইঞ্চির স্মার্ট প্লে স্টুডিও টাচস্ক্রিন ইনফোটেইনমেন্ট সিস্টেম রয়েছে। পাশাপাশি সুরক্ষার জন্য ডুয়াল এয়ারব্যাগ, এবিএস-ইবিডি ওরিভার্স পার্কিং সেন্সরও রয়েছে । ১৮০ মিমি গ্রাউন্ড ক্লিয়ারেন্সও রয়েছে। আর কম মেইনটেন্যান্স এবং দুর্দান্ত পারফরম্যান্সের কারণে বর্তমানে গাড়িটে বেশ জনপ্রিয় হয়ে উঠেছে।